Na temelju članka 56. Zakona o organizaciji organa uprave u Federaciji Bosne i Hercegovine („Službene novine Federacije BiH“, broj: 35/05), članka 3. Proračuna Federacije Bosne i Hercegovine za 2023. godinu („Službene novine Federacije BiH“, broj: 6/23) i Odluke o usvajanju programa utroška sredstava s kriterijima raspodjele sredstava tekućih transfera utvrđenih Proračunom Federacije Bosne i Hercegovine za 2023. godinu Federalnom ministarstvu obrazovanja i znanosti („Službene novine Federacije BiH“, broj: 28/23), Federalno ministarstvo obrazovanja i znanosti, objavljuje

**J A V N I P O Z I V**

**za odabir programa i projekata Transfera za financiranje studentskog standarda koji će se su/financirati iz Proračuna Federacije BiH u 2023. godini**

Sredstva za su/financiranje programa/projekata dodjeljivat će se sukladno Odluci o usvajanju Programa utroška sredstava s kriterijima raspodjele tekućih transfera utvrđenih Proračunom Federacije Bosne i Hercegovine za 2023. godinu.

U Proračunu Federacije BiH za 2023. godinu osigurana su sredstva za:

**Transfer za financiranje studentskog standarda - prošireni studentski standard**

I. Odabir programa i projekata vršit će se za sljedeću namjenu:

* **Potpora projektima studentskih organizacija visokoškolskih javnih ustanova u Federaciji Bosne i Hercegovine;**
* **Potpora obavljanju studentskih praksi u inozemstvu.**

II. Pravo podnošenja prijava na Javni poziv imaju:

* **Visokoškolske javne ustanove u Federaciji Bosne i Hercegovine - studentske udruge;**
* **Studenti pojedinci koji studiraju na javnim visokoškolskim ustanovama u Federaciji Bosne i Hercegovine.**

III. Kriteriji za raspodjelu sredstava:

1. **Potpora projektima studentskih organizacija visokoškolskih javnih ustanova u Federaciji BiH**

|  |  |  |
| --- | --- | --- |
| **Rb** | **Kriteriji za ocjenjivanje projekata** | **Ocjena,****broj bodova** |
| 1. | Kvaliteta i značaj programa/projekta za studij | 0-20 |
| 2. | Korist za društvo, značaj za Federaciju BiH te Bosnu i Hercegovinu | 0-10 |
| 3. | Razrađenost, konkretnost i mjerljivost ciljeva | 0-20 |
| 4. | Brojnost i organiziranost studentske organizacije te brojnost ciljne skupine | 0-5 |
| 5. | Popis realiziranih projekata | 0-5 |
| 6. | Profiliranost studentske organizacije i suradnja s matičnom visokoškolskom ustanovom | 0-5 |
| 7. | Članstvo u domaćim i međunarodnim studentskim asocijacijama | 0-10 |
| 8. | Uspostavljena suradnja na projektu s domaćim i međunarodnim studentskim udrugama | 0-5 |
| 9. | Potvrđeno sudjelovanje drugih sufinancijera | 0-10 |
| 10. | Kvaliteta i potvrđeni značaj organizatora u dijelu koji se odnosi na učešće na domaćim i međunarodnim studentskim programima | 0-10 |
| **Tražena sredstva ne mogu iznositi više od 5.000,00 KM** |

1. **Potpora obavljanju studentskih praksi u inozemstvu**

|  |  |  |
| --- | --- | --- |
| **Rb** | **Kriteriji za ocjenjivanje projekata** | **Ocjena,****broj bodova** |
| 1. | Kvaliteta i značaj programa/projekta za studij | 0-50 |
| 2. | Obrazložena potreba za realizacijom projekta | 0-10 |
| 3. | Korist za društvo, značaj za Federaciju BiH te Bosnu i Hercegovinu | 0-10 |
| 4. | Preporuka visokoškolske ustanove ili studentske organizacije | 0-10 |
| 5. | Potvrđeno sudjelovanje drugih sufinancijera | 0-10 |
| 6. | Dokaz o prethodnom sudjelovanju studenta u projektima i programima | 0-10 |
| **Tražena sredstva ne mogu iznositi više od 2.000,00 KM** |

**DOSTAVLjANjE DOKUMENTACIJE**

Popunjene, potpisane i ovjerene prijavne obrasce s kompletnom dokumentacijom aplikanti trebaju dostaviti isključivo poštom na adresu:

**Federalno ministarstvo obrazovanja i znanosti**

**Sektor za visoko obrazovanje**

**Ulica dr. Ante Starčevića bb**

**88000 MOSTAR**

**Naznačiti „Prijava na Javni poziv - Prošireni studentski standard“.**

**Rok za dostavljanje prijava je petak, 02. 06. 2023. godine.**

**NAPOMENE:**

Prijave koje nisu podnesene na odgovarajućem prijavnom obrascu i uz koje nije dostavljena sva obvezna dokumentacija, neće biti razmatrane.

Više različitih zahtjeva poslanih u zajedničkoj kuverti neće biti razmatrani.

Prijave podnositelja zahtjeva, koji su u prethodnom periodu dobili sredstva od Federalnog ministarstva obrazovanja i znanosti, kao i Fondacije za mobilnost studenata i nastavnika Federacije Bosne i Hercegovine, a nisu dostavili Financijsko izvješće o namjenskom utrošku dodijeljenih sredstava, neće se razmatrati.